กลุ่มอิเล็คทรอนิคส์ Q3 เด่นรับไฮซีซั่นชู KCE-HANA แจ่มมีอัพไซด์กว่า 10%
กลุ่มอิเล็คทรอนิคส์ Q3 เด่นรับไฮซีซั่นโดยหุ้นที่มี upside กว่า 10% จากเป้าและมีพื้นฐานดีคือ KCE (ราคาพื้นฐานปีหน้า 117 บาท) และ HANA (ราคาพื้นฐานปีหน้า 36 บาท)
12 ต.ค. 2559

บล.ฟินันเซีย ไซรัส ระบุในบทวิเคราะห์ว่า กลุ่มอิเล็คทรอนิคส์ ค่าเงินบาทที่อ่อนค่าอย่างเร็ว 1.6% MTD และมากกว่าประเทศอื่นในเอเชียยกเว้นเงินวอนเกาหลีใต้ บวกกับกำไรไตรมาส 3/59 มีแนวโน้มเป็นไตรมาสที่ดีที่สุดของปีนี้เพราะhigh season ทำให้หุ้นในกลุ่มนี้ดูดีกว่าอีกหลายกลุ่มอย่างน้อยในระยะสั้น
โดยหุ้นที่มี upside กว่า 10% จากเป้าของเราและมีพื้นฐานดีคือ KCE (ราคาพื้นฐานปีหน้า 117 บาท) และ HANA (ราคาพื้นฐานปีหน้า 36 บาท) เก็งกำไรผลประกอบการได้ แต่ไม่แนะนำให้ลงทุนยาวนักเพราะปัจจุบันบริษัทเกือบทั้งหมดในกลุ่มนี้เดินเครื่องเต็มกำลังการผลิตแล้วและไม่มีแผนขยาย ยกเว้น HANA ที่ส่วนต่อขยายเข้ามาแล้วแต่ยังใช้ไม่เต็มที่และ KCE ที่การผลิตส่วนขยายจะทยอยเข้ามาจนถึงครึ่งแรกปี 60 ซึ่งรวมในประมาณการแล้ว  
 